Boewe teiken koeriers: Wenke vir dienste en kopers(Argieffoto) Statista se mark- en verbruikersdata dui daarop dat die plaaslike e-handelbedryf na verwagting in 2020 ongeveer R62 miljoen aan inkomste sal verdien en elke jaar met sowat 10% kan groei. Met ŉ geprojekteerde totaal van 31,6 miljoen Suid-Afrikaanse gebruikers teen 2024 is dit duidelik dat aanlyn inkopies tans net in gewildheid sal toeneem. Ongelukkig het misdaad hierdie tendens ook gevolg en is daar nou ŉ toename in diefstal van koeriervoertuie gesien. Volgens Alex Terblanche, hoof van Budget Business Insurance, is dit duidelik dat misdadigers koerierdienste en -voertuie as maklike teikens geïdentifiseer het. “Die meeste van hierdie diefstalle gaan met geweld gepaard en is deel van ŉ gewapende rooftog of kaping – dit is uiters kommerwekkend. In enkele gevalle is die voertuie teruggevind, maar die goedere is dan gebuit.” Terblanche bied die volgende wenke vir koerierdienste en hul personeel, asook verbruikers wat hul aanlyn aankope by koeriervoertuie afhaal: “Kapings en gewapende roof het ongelukkig ŉ onwelkome deel van ons werklikheid geword. Koerierdienste kan egter stappe doen om hul goedere en personeel te beskerm,” sluit Terblanche af.